सीतामढ़ी (अंग्रेज़ीः Sitamarhi,उर्दूः سيتامارهى) भारतके मिथिलाक प्रमुख शहर अछि जे पौराणिक आख्यान सबमें सीताक जन्मस्थलीके रूपमें उल्लिखित अछि। [२]त्रेतायुगीन आख्यान सबमें दर्ज इह हिंदू तीर्थ-स्थल मिथिलाके प्रमुख पर्यटन स्थलों में सँ एकटा अछि। [३]सीताके जन्मक कारण अहिं नगरक नाम पहिले सीतामड़ई, फेर सीतामही आओर कालांतरमें सीतामढ़ी पड़ल। इ शहर लक्षमना (वर्तमान में लखनदेई) नदीके तट पर अवस्थित अछि। रामायण कालमें इ मिथिला राज्यक एकटा महत्वपूर्ण अंग छल। 1908 ईस्वीमें इ मुजफ्फरपुर जिलाक हिस्सा बनल। स्वतंत्रताके पश्चात 11 दिसम्बर 1972 के एकरा स्वतंत्र जिलाक दर्जा भेटल। वर्तमान समय में इ तिरहुत कमिश्नरीके अंतर्गत बिहार राज्यक एक जिला मुख्यालय आओर प्रमुख पर्यटन स्थल अछि। 